Logo, company name

Description automatically generated

# Συνάντηση Προέδρου ΚΟΑ με τον Σύνδεσμο Προπονητών Καλαθόσφαιρας

Την εκτίμηση του για το αξιόλογο έργο που επιτελούν οι Κύπριοι προπονητές καλαθόσφαιρας, τόνισε ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης στη συνάντηση που είχε με το Διοικητικό Συμβούλιο του Συνδέσμου, την Τρίτη 20 Αυγούστου 2019 στα γραφεία του Οργανισμού.

Ήταν συνάντηση γνωριμίας του Προέδρου του ΚΟΑ με το Διοικητικό Συμβούλιο του Συνδέσμου Κυπρίων Προπονητών Καλαθόσφαιρας Κύπρου, στην οποία ο Πρόεδρος του  Συνδέσμου Αντώνης Ρουσσάκης ευχαρίστησε τον κ. Μιχαηλίδη για την πραγματοποίηση της συνάντησης, καθώς και για τη βοήθεια που παρέχει ο Οργανισμός στον Σύνδεσμο. Κατά τη συνάντηση συζητήθηκαν θέματα που απασχολούν τον Κύπριο προπονητή καλαθόσφαιρας, το μπάσκετ, αλλά και τον κυπριακό αθλητισμό γενικότερα.

Από πλευράς Συνδέσμου παρευρέθηκαν και οι Τάκης Μιραλλάης (αντιπρόεδρος), Απόστολος Μεμτσούδης (βοηθ. Γεν. γραμματέας), Χρίστος Ηλία (ταμίας) & Κώστας Εγγλέζος (εκπρ. τύπου), ενώ από τον ΚΟΑ παρέστη ο προϊστάμενος του αγωνιστικού αθλητισμού Πάρις Αβρααμίδης.